text: 5 ¿Imataq chaymantaqa pasakunqa? Pablom nirqa: "Runakunam ninqaku: ‘Hawkañam, seguroñam kachkanchik' nispa, hinachkaptinmi qonqayllamanta puchukarunqaku", nispa. Chay ‘puchukaymi' qallaykunqa ‘chuchumikawan' sutichasqa ‘Hatun Babiloniapa' otaq llapallan pantay religionkunapa contranpi hatariptinku (Apoc. 17:5, 6, 15). Chay pasakusqan qepallanmanmi, "llumpa-llumpay ñakariy" punchawkuna qallaykunqa (Mat. 24:21; 2 Tes. 2:8). Yaqa llapallankupaqmi qonqayllamanta kanqa. ¿Imanasqa? Chaykamaqa pantay religionkunaqa kikillankupi hapipakuspankum ‘reina' hina ninqaku: "Manam waqasaqchu ñoqaqa", nispa. Ichaqa qonqayllamantam musyakurunqaku chinkachisqa kanankumanta. Arí, ‘huk punchawllapi' hinam chinkachisqa kanqaku (Apoc. 18:7, 8).